Държавен вестник, бр. 16, 2008 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  16
1. приетите общи условия и вътрешни про-
цедури за извършване на дейността по налични
парични преводи;
2. годишните финансови отчети, заверени от
специализирано одиторско предприятие, което
е регистриран одитор съгласно Закона за неза-
висимия финансов одит, както и междинните
финансови отчети, изготвени съгласно изиск-
ванията на Закона за счетоводството и прило-
жимите счетоводни стандарти;
3. информация за обема на преведените/по-
лучените парични средства при условия и по
ред, определени с наредба на БНБ;
4. копие от утвърдените вътрешни правила
по Закона за мерките срещу изпирането на пари
и Закона за мерките срещу финансирането на
тероризма;
5. друга информация и документи, определе-
ни от БНБ.
(2) Дружествотo по ал. 1 е длъжно да уведо-
мява писмено БНБ за всички нововъзникнали
факти и обстоятелства, включително за изме-
нения или допълнения в документите, които са
послужили като основание за издаване на ли-
ценза, в 7-дневен срок от възникването на съот-
ветния факт или обстоятелство.
(3) Условията и редът за предоставяне на
информацията и документите по ал. 1 и 2 се
определят с наредба на БНБ.
Отнемане на лиценза
Чл. 26е. (1) Българската народна банка може
да отнеме издадения лиценз, ако установи, че:
1. лицензът е издаден въз основа на невярна
информация;
2. лицензираното дружество престане да
отговаря на условията, при които е издаден
лицензът;
3. лицензираното дружество не е започнало
извършването на разрешената му дейност в срок
6 месеца от издаването на лиценза;
4. лицензираното дружество е преустановило
извършването на дейност за повече от 6 месеца;
5. лицензираното дружество наруши изиск-
ване към дейността му по този раздел;
6. е получено предложение от министъра на
финансите за отнемане на лиценза по чл. 19, ал. 2
от Закона за мерките срещу изпирането на пари;
7. агенти или клонове на лицензираното
дружество не отговарят на изискванията на
чл. 26а, ал. 7.
(2) При отнемане на лиценз чл. 26 и 34 от
Административнопроцесуалния кодекс не се
прилагат.
Преустановяване действието на лиценза
Чл. 26ж. (1) Освен при отнемането му дейс-
твието на лиценза се преустановява при:
1. прекратяване или обявяване в несъстоя-
телност на дружеството, лицензирано да извър-
шва дейност по налични парични преводи;
2. заличаване извършването на налични па-
рични преводи от предмета на дейност на дру-
жеството.
(2) В случаите по ал. 1 действието на лицен-
за се преустановява от момента на вписване в
търговския регистър на обстоятелствата по ал. 1,
т. 1 или 2, за което дружеството уведомява БНБ
в деня на вписването.
Надзор върху дейността
Чл. 26з. (1) Българската народна банка има
право да:
1. извършва проверки на място в дружества-
та, лицензирани да извършват дейност по на-
лични парични преводи, включително на дей-
ността им, осъществявана чрез клон или агент;
2. изисква предоставянето на всички необ-
ходими счетоводни и други документи, както
и информация за дейността на лицензираните
дружества.
(2) Българската народна банка има право-
мощията по ал. 1 и спрямо лица, за които може
да се направи обосновано предположение, че
осъществяват дейност по налични парични
преводи без лиценз.”
§ 4. В чл. 65 се правят следните изменения и
допълнения:
1. Досегашният текст става ал. 1.
2. Създават се ал. 2 и 3:
“(2) Когато нарушението е извършено от
дружество, лицензирано да извършва дейност
по налични парични преводи, освен мерките по
ал. 1 БНБ може да:
1. забрани извършването на дейност чрез
клон или агент;
2. изиска промени във вътрешните правила
и процедури;
3. постави допълнителни изисквания към
дружеството във връзка с извършваната от него
дейност.
(3) Когато освен дейността по извършване
на налични парични преводи дружеството из-
вършва и друга търговска дейност и тя увреж-
да или застрашава финансовата стабилност на
дружеството или възпрепятства упражняване-
то на надзор, БНБ може да задължи дружест-
вото да отдели тази друга дейност в самостоя-
телно дружество.”
§ 5. В чл. 67 се правят следните изменения и
допълнения:
1. Алинея 1 се изменя така:
“(1) Българската народна банка поддържа
публични регистри на платежни системи, дейс-
тващи по реда на този закон, включително ре-
гистри за операторите и участниците в тези
системи, както и за дружествата, лицензирани
да извършват дейност по налични парични пре-
води, и техните агенти и клонове.”
2. Създава се нова ал. 2:
“(2) Българската народна банка вписва във
водените от нея регистри издаването, отнемане-
то и преустановяването на действието на лицен-
зите на лицата по ал. 1, както и преустановява-
нето на извършване на дейност по налични па-
рични преводи от агенти или клонове на дружес-
твата, извършващи налични парични преводи.”
3. Досегашните ал. 2, 3, 4 и 5 стават съответ-
но ал. 3, 4, 5 и 6.